Kokku rahastatakse prioriteetset suunda "Pikk ja kvaliteetne tööelu" Euroopa Sotsiaalfondist kahe miljardi krooni ulatuses. Meetme "Soolise võrdõiguslikkuse edendamine" maht aastatel 2007-2013 on 24 470 588 krooni, millest Euroopa Sotsiaalfondi toetus on 20 800 000 krooni ja Eesti  riigi poolne kaasfinantseerimine 3 670 588 krooni. Avatud taotlusvoorudele on planeeritud vahendeid kokku 8 235 294 krooni, millest ESF toetus moodustab 7 000 000 krooni, Eesti riigi poolt nende vahendite kasutamise kaasrahastamiseks sihtotstarbeliselt eraldatavad täiendavad vahendid 823 529 krooni ja projektide omafinantseering peab olema vähemalt 411 765 krooni.